

**Ақтөбе облысы әкімдігінің 2003 жылғы 4 мамырдағы N 108 қаулысына өзгерістер мен толықтырулар енгізу туралы**

***Күшін жойған***

Ақтөбе облыстық әкімиятының 2008 жылғы 8 шілдедегі N 243 қаулысы. Ақтөбе облысының Әділет департаментінде 2008 жылғы 24 шілдеде N 3265 тіркелді. Күші жойылды - Ақтөбе облысы әкімдігінің 2011 жылғы 6 қыркүйектегі № 279 қаулысымен

     Ескерту. Күші жойылды - Ақтөбе облысы әкімдігінің 2011.09.06 № 279 Қаулысымен.

"Қазақстан Республикасындағы жергілікті мемлекеттік басқару туралы" Қазақстан Республикасының 2001 жылғы 23 қаңтардағы N 148 Заңының 27 бабына сәйкес және коммуналдық меншікті тиімді басқару мақсатында облыс әкімдігі **ҚАУЛЫ ЕТЕДІ:**

      1. Ақтөбе облысының әділет басқармасында 2003 жылғы 22 мамырда N 2174 тіркелген, "Мүлікті есептен шығару туралы Нұсқаулықты бекіту туралы" облыс әкімдігінің 2003 жылғы 4 мамырдағы N 108 қаулысына мынадай өзгерістер мен толықтырулар енгізілсін:

      қаулының 2 тармағы мынадай жаңа редакцияда оқылсын:

      "Ақтөбе облысының қаржы басқармасы" ММ (С.Еңсегенұлы) осы қаулыдан туындайтын шараларды қабылдасын.

      қаулының 3 тармағындағы "С.Ғилымов" сөзі "М.Серікбаев" сөзімен ауыстырылсын.

      Нұсқаулықтың 6 тармағының 2 азат жолында және әрі қарай мәтін бойына "облыстық коммуналдық меншік басқармасы (бұдан әрі - Басқарма)" сөзі "облыстың қаржы басқармасы (бұдан әрі - Басқарма)" сөзімен ауыстырылсын.

      Нұсқаулықтың 11 тармағы мынадай мазмұндағы 3) - 8) тармақшаларымен толықтырылсын:

      3) комиссия құру туралы бұйрық;

      4) басшының және бас бухгалтердің қолдары қойылған баланстық құны туралы анықтама қағаз (бастапқы, тозу және қалдық құндарын көрсете отырып);

      5) комиссия мүшелері қол қойған ақау актісі;

      6) сыртқы бетінен мекеме басшысының немесе бас бухгалтердің қолдарымен және мекеме мөрімен бекітілген, есептен шығарылатын мүліктің суреттері;

      7) мүлікке меншік құқығын растайтын техникалық паспорттың және құжаттың көшірмесі;

      8) мүліктің техникалық жай - күйі туралы арнайы мекеме берген қорытынды.

      2. Осы қаулы бірінші ресми жарияланғаннан соң он күнтізбелік күннен кейін қолданысқа енгізіледі.

*Облыс әкімі                              Е.Сағындықов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК